Liikenne- ja viestintäministeriö

LVM lausuntopyyntö MARPOL-yleissopimuksen muutokset

Liikenne- ja viestintäministeriö on pyytänyt Rajavartiolaitokselta lausuntoa

Kansainvälisen merenkulkujärjestö IMO:n MARPOL 73/78 yleissopimuksen liitteitä koskevien merellisen ympäristönsuojelukomitean päätöslauselmien hyväksymisestä. Rajavartiolaitoksella ei ole päätöslauselmiin ja niiden voimaan saattamiseen huomauttamista.

Rajavartiolaitos kannattaa kaikkien sellaisten kansainvälistä merenkulkua koskevien säännösten ja määräysten hyväksymistä, joilla voidaan parantaa Itämeren tilaa ja jotka ovat tarkoituksenmukaisesti ja kustannustehokkaasti toteutettavissa. Rajavartiolaitos toimii merellisen ympäristön valvontaviranomaisena koskien aluksista veteen ja ilmaan meneviä päästöjä. Valvontaviranomaisen ominaisuudessa se kiinnittää huomiota myös toteutettavien määräysten ja vaatimusten tehokkaaseen toimeenpanoon ja valvontaan.

Oikeudellisen osaston osastopäällikön sijainen

Rajavartioylitarkastaja	Martti Ant-Wuorinen

Rajavartioylitarkastaja	Pertti Normia

Asiakirja on sähköisesti allekirjoitettu asianhallintajärjestelmässä. Rajavartiolaitos 23.08.2017 klo 10:24. Allekirjoituksen oikeellisuuden voi todentaa kirjaamosta.

TIEDOKSI	Sisäministeriö/Hallinto- ja kehittämisosasto